Van Kamieskroon tot Soebatsfontein: Moenie die blommeseisoen in Namakwaland misloop nie! | Struik Nature
Van Kamieskroon tot Soebatsfontein: Moenie die blommeseisoen in Namakwaland misloop nie!
Dis heerlike lente, die winter is (amper) verby. Blommekykers kan solank aanstaltes maak Namakwaland toe, want vanjaar gaan die blomme nie op hulle laat wag nie.
Dit is ook nou die perfekte tyd om 'n eksemplaar van Wild Flowers of Namaqualand deur Annelise le Roux aan te skaf. Hierdie gids het in Junie vanjaar by Struik Nature verskyn en bevat inligting oor 600 plantspesies wat in Namakwaland te vinde is.
Pak nou dadelik 'n rugsak met water en 'n kopie van Wild Flowers of Namaqualand en gaan kyk hoeveel van die 600 spesies jy kan opspoor.
Eben Human het al in die middel van die winter besoek afgelê aan Namakwaland in die Noord-Kaap en die Weskus, en skryf oor sy ervarings vir Netwerk24.
Van die groot verskeidenheid vygies sal jy nou al heelwat aan die Weskus en in Namakwaland vind. Die reënblommetjies begin nou by Kamieskroon verskyn, en die afgelope naweek is mooi blomme gesien in die rigting van Soebatsfontein.
David Engelbrecht voorspel dat 2015 'n mooi blommeseisoen gaan oplewer. Hy stel voor dat reisigers by al die klein dorpies stop, en gee raad (en kontakbesonderhede) oor waar die mooiste blomme is en waar om te bly.
'n Dorp soos Hopefield spog met pragtige fynbosspesies wat saam met die veldblomme hul komberse oopvou.
Die Weskus Nasionale Park is 'n gesig wat jy nie gou sal vergeet nie. Ook Nieuwoudtville is elke jaar vol blomme (en besoekers).Die meeste van die padwerke waaroor voorheen berig is, sal dalk voltooi wees teen die tyd dat jy jou reis begin.
Beplan jy 'n besoek aan Namakwaland? Deel jou stories en foto's met ons in die kommentaarspasie hier onder, of op Facebook en Twitter.
Wild Flowers of Namaqualand deur Annelise le Roux
Foto met dank aan Wild Card
Tags: Afrikaans, Annelise le Roux, David Engelbrecht, Eben Human, English, Kamieskroon, Namakwaland, Namakwaland se blomme, Namaqualand, Nature, Natuur, Netwerk24, Non-fiction, Noord-Kaap, Soebatsfontein, South Africa, Struik Nature, Weskus, Wild Card, Wild Flowers of Namaqualand
« Join Margaret Roberts for a Tea Tasting and a Talk about Teas for Health and Vitality at Garden World